ilsp/mcqa_greek_asep huggingface dataset:
Ερώτηση: Η ελαστικότητα της προσφοράς εξαρτάται από:
α. Τους παράγοντες εκείνους που προσδιορίζουν την ικανότητα του παραγωγού να αυξομειώνει την προσφερόμενη ποσότητα σε αυξομειώσεις της τιμής
β. Τη ζήτηση του προϊόντος
γ. Το εισόδημα των νοικοκυριών
δ. Το εισόδημα του παραγωγού
Σωστή απάντηση: α. Τους παράγοντες εκείνους που προσδιορίζουν την ικανότητα του παραγωγού να αυξομειώνει την προσφερόμενη ποσότητα σε αυξομειώσεις της τιμής
Ερώτηση: Ποιο από τα πιο κάτω προκαλεί την μετατόπιση της καμπύλης προσφοράς στην αγορά αυτοκινήτων προς τα δεξιά;
α. Η βελτίωση της τεχνολογίας η οποία μειώνει το κόστος παραγωγής
β. Η αύξηση των μισθών των εργαζομένων στην αυτοκινητοβιομηχανία
γ. Η αύξηση του φόρου στα αυτοκίνητα
δ. Η μείωση του αριθμού των παραγωγών αυτοκινήτων
Σωστή απάντηση: α. Η βελτίωση της τεχνολογίας η οποία μειώνει το κόστος παραγωγής
Ερώτηση: Μια μετατόπιση της καμπύλης ζήτησης για υποδήματα προς τα αριστερά, μπορεί να οφείλεται:
α. Στη χρησιμοποίηση νέων πιο βελτιωμένων μηχανημάτων στην παραγωγή υποδημάτων
β. Στη μείωση του εισοδήματος των καταναλωτών
γ. Στη μείωση του κόστους παραγωγής υποδημάτων
δ. Στην αυξημένη ένταση της επιθυμίας των καταναλωτών για αγορά υποδημάτων
Σωστή απάντηση: β. Στη μείωση του εισοδήματος των καταναλωτών
Ερώτηση: Τι προκαλεί μετατόπιση της καμπύλης ζήτησης προς τα δεξιά;
α. Αύξηση του εισοδήματος των καταναλωτών
β. Αύξηση της τιμής ενός συμπληρωματικού αγαθού
γ. Αύξηση του πληθυσμού
δ. Μείωση της τιμής του αγαθού
Σωστή απάντηση: α. Αύξηση του εισοδήματος των καταναλωτών
Ερώτηση: Ποια από τις παρακάτω προτάσεις είναι ορθή:
α. Το πραγματικό ΑΕΠ (Ακαθάριστο Εγχώριο Προϊόν) αυξάνεται αναλογικά με το ονομαστικό ΑΕΠ
β. Το πραγματικό ΑΕΠ (Ακαθάριστο Εγχώριο Προϊόν) αυξάνεται όταν αυξάνεται το επίπεδο των τιμών
γ. Το πραγματικό ΑΕΠ (Ακαθάριστο Εγχώριο Προϊόν) αυξάνεται όταν αυξάνεται η ποιότητα, η ποσότητα των παραγόμενων αγαθών καθώς και το επίπεδο των τιμών
δ. Καμία από τις λοιπές προτάσεις δεν είναι ορθή
Σωστή απάντηση: δ. Καμία από τις λοιπές προτάσεις δεν είναι ορθή
Ερώτηση: Εάν σε μια οικονομία το ονομαστικό Ακαθάριστο Εγχώριο Προϊόν (ΑΕΠ) αυξήθηκε κατά 10% και ο Αποπληθωριστής του ΑΕΠ αυξήθηκε κατά 20%, το πραγματικό ΑΕΠ για εκείνο το έτος:
α. Αυξήθηκε
β. Παρέμεινε σταθερό
γ. Δεν επαρκούν τα δεδομένα για υπολογιστεί
δ. Μειώθηκε
Σωστή απάντηση: δ. Μειώθηκε
Ερώτηση: Υποθέστε ότι το ΑΕΠ αποτελείται από μακαρόνια και γάλα. Το 2024 πωλήθηκαν 100 πακέτα μακαρόνια προς 1,50€ ανά πακέτο και 150 κουτιά γάλα προς 1€ ανά κουτί. Μπορούμε να συμπεράνουμε ότι, για το 2024, το ονομαστικό ΑΕΠ είναι:
α. 200€
β. 300€
γ. 246,67€
δ. 600€
Σωστή απάντηση: β. 300€
Ερώτηση: Αν σε μια υποθετική οικονομία, από το ένα έτος στο άλλο, όλες οι τιμές διπλασιαστούν χωρίς καμία μεταβολή στις ποσότητες, τότε:
α. Η ικανότητα της οικονομίας για ικανοποίηση των αναγκών σε αγαθά και υπηρεσίες θα διπλασιαστεί
β. Το πραγματικό ΑΕΠ της οικονομίας θα διπλασιαστεί
γ. Το ονομαστικό ΑΕΠ της οικονομίας θα διπλασιαστεί
δ. Δεν θα υπάρξει καμία μεταβολή
Σωστή απάντηση: γ. Το ονομαστικό ΑΕΠ της οικονομίας θα διπλασιαστεί
Ερώτηση: Ένας αγρότης παράγει σιτάρι και το πωλεί σε έναν μυλωνά για 1€. Ο μυλωνάς μετατρέπει το σιτάρι σε αλεύρι και το πωλεί σε έναν αρτοποιό για 3€. Ο αρτοποιός χρησιμοποιεί το αλεύρι για να κάνει ψωμί και πωλεί το ψωμί για 6€. Η αξία που προστίθεται από τον μυλωνά είναι:
α. 1€
β. 2€
γ. 3€
δ. 6€
Σωστή απάντηση: β. 2€
Ερώτηση: Οι τρεις τρόποι μέτρησης του Ακαθάριστου Εγχώριου Προϊόντος (ΑΕΠ) είναι
α. Το ΑΕΠ ως δαπάνη, το ΑΕΠ ως εισόδημα, το ΑΕΠ ως προστιθέμενη αξία
β. Το ΑΕΠ ως δαπάνη, το ΑΕΠ ως εισόδημα, το ΑΕΠ ως εθνικό προϊόν
γ. Το ΑΕΠ ως πραγματικό, το ΑΕΠ ως δυνητικό, το ΑΕΠ ως ιδιωτικό
δ. Καμία από τις λοιπές απαντήσεις δεν είναι σωστή
Σωστή απάντηση: α. Το ΑΕΠ ως δαπάνη, το ΑΕΠ ως εισόδημα, το ΑΕΠ ως προστιθέμενη αξία
Ερώτηση: Ο αποπληθωριστής του Ακαθάριστου Εγχώριου Προϊόντος (ΑΕΠ) είναι:
α. Η σχέση των τιμών μεταξύ του τρέχοντος έτους και του έτους βάσης
β. Ο λόγος του πραγματικού προς το ονομαστικό ΑΕΠ
γ. Ο δείκτης που μετρά την αποτελεσματικότητα της δημοσιονομικής πολιτικής
δ. Ο δείκτης που μετρά την αποτελεσματικότητα της νομισματικής πολιτικής
Σωστή απάντηση: α. Η σχέση των τιμών μεταξύ του τρέχοντος έτους και του έτους βάσης
Ερώτηση: Υποθέτοντας ότι ένα αρτοποιείο προσλαμβάνει περισσότερους εργαζομένους και καταβάλλει τους μισθούς τους καθώς και ότι οι εργαζόμενοι παράγουν περισσότερο ψωμί, το ΑΕΠ αυξάνεται σε όλες τις παρακάτω περιπτώσεις εκτός από όταν το ψωμί:
α. Πωλείται σε νοικοκυριά
β. Αποθηκεύεται για μεταγενέστερη πώληση
γ. Μένει αχρησιμοποίητο και πετιέται
δ. Πωλείται σε άλλες επιχειρήσεις
Σωστή απάντηση: γ. Μένει αχρησιμοποίητο και πετιέται
Ερώτηση: Η αύξηση του πραγματικού ΑΕΠ ονομάζεται:
α. Οικονομική μεγέθυνση
β. Πλήρης απασχόληση
γ. Εισόδημα ισορροπίας
δ. Ενεργός ζήτηση
Σωστή απάντηση: α. Οικονομική μεγέθυνση
Ερώτηση: Ποια είναι η διαφορά ανάμεσα σε μια ακαθάριστη επένδυση και μια καθαρή επένδυση;
α. Καθαρή επένδυση = ακαθάριστη επένδυση μείον φόρους.
β. Καθαρή επένδυση = ακαθάριστη επένδυση μείον καθαρές αμοιβές των συντελεστών παραγωγής.
γ. Καθαρή επένδυση = ακαθάριστη επένδυση μείον συσσώρευση αποθέματος.
δ. Καθαρή επένδυση = ακαθάριστη επένδυση μείον απόσβεση
Σωστή απάντηση: δ. Καθαρή επένδυση = ακαθάριστη επένδυση μείον απόσβεση
Ερώτηση: Όταν λέμε αύξηση των καθαρών επενδύσεων της οικονομίας εννοούμε:
α. Αύξηση του κεφαλαιουχικού εξοπλισμού της οικονομίας
β. Αύξηση των αποταμιεύσεων της οικονομίας
γ. Αύξηση του συνολικού αριθμού των μετοχών στο Χρηματιστήριο
δ. Αύξηση των ωρών λειτουργίας του κεφαλαίου σε ετήσια βάση
Σωστή απάντηση: α. Αύξηση του κεφαλαιουχικού εξοπλισμού της οικονομίας
Ερώτηση: Ο αριθμός των ατόμων εργάσιμης ηλικίας που εντάσσονται στο μη εργατικό δυναμικό, σύμφωνα με την Ελληνική Στατιστική Αρχή, είναι ίσος με τον αριθμό:
α. Των ατόμων που δεν εργάζονται
β. Των ατόμων που δεν εργάζονται συν τον αριθμό των απασχολουμένων κάτω από πέντε ώρες την εβδομάδα
γ. Των ατόμων που έχουν συνταξιοδοτηθεί ή σπουδάζουν
δ. Των ατόμων που δεν εργάζονται ούτε αναζητούν εργασία
Σωστή απάντηση: δ. Των ατόμων που δεν εργάζονται ούτε αναζητούν εργασία
Ερώτηση: Ως Φυσικό Ποσοστό Ανεργίας ορίζεται:
α. Η ανεργία τριβής
β. Το άθροισμα της ανεργίας τριβής και της διαρθρωτικής ανεργίας
γ. Η διαρθρωτική ανεργία
δ. Το άθροισμα της ανεργίας τριβής, της διαρθρωτικής και της κυκλικής ανεργίας
Σωστή απάντηση: β. Το άθροισμα της ανεργίας τριβής και της διαρθρωτικής ανεργίας
Ερώτηση: Ως Κυκλική Ανεργία αναφέρεται:
α. Η κυκλική αυξομείωση του αριθμού των εγγεγραμμένων ανέργων
β. Η ανεργία που εμφανίζεται κατά τη διάρκεια καθόδου του οικονομικού κύκλου
γ. Η ανεργία που αποκλίνει από το σημείο που αντιστοιχεί στην πλήρη απασχόληση
δ. Η αύξηση της Ανεργίας Τριβής
Σωστή απάντηση: β. Η ανεργία που εμφανίζεται κατά τη διάρκεια καθόδου του οικονομικού κύκλου
Ερώτηση: Ο Γ. που είναι 55 ετών είναι ανειδίκευτος εργάτης σε εργοστάσιο κατασκευής χαλκού. Η επιχείρηση που εργαζόταν έκλεισε και μετακόμισε σε γειτονική χώρα με πιο ευνοϊκό φορολογικό καθεστώς. Ο Γ. είναι τυπικό παράδειγμα:
α. Κυκλικής ανεργίας
β. Μακροχρόνιας ανεργίας
γ. Διαρθρωτικής ανεργίας
δ. Ανεργίας τριβής
Σωστή απάντηση: γ. Διαρθρωτικής ανεργίας
Ερώτηση: Η Έρευνα Εργατικού Δυναμικού που διεξάγεται από την ΕΛΣΤΑΤ (Ελληνική Στατιστική Αρχή):
α. Είναι δειγματοληπτική και καλύπτει το σύνολο της χώρας
β. Είναι απογραφική και καλύπτει το σύνολο της χώρας
γ. Είναι απογραφική και διεξάγεται στις τρεις μεγάλες περιφέρειες της χώρας
δ. Είναι δειγματοληπτική αλλά ανά πενταετία απογραφική
Σωστή απάντηση: α. Είναι δειγματοληπτική και καλύπτει το σύνολο της χώρας
Ερώτηση: Ο ρυθμός πληθωρισμού προσδιορίζεται από:
α. Την ποσοστιαία μεταβολή του δείκτη τιμών καταναλωτή από την προηγούμενη περίοδο
β. Την ποσοστιαία μεταβολή των τιμών των ειδών διατροφής από την προηγούμενη περίοδο
γ. Την ποσοστιαία μεταβολή των τιμών των εισαγομένων προϊόντων από την προηγούμενη περίοδο
δ. Την ποσοστιαία μεταβολή του δείκτη τιμών καταναλωτή από την προηγούμενη περίοδο σε σχέση με τη μεταβολή μισθών και ημερομισθίων
Σωστή απάντηση: α. Την ποσοστιαία μεταβολή του δείκτη τιμών καταναλωτή από την προηγούμενη περίοδο
Ερώτηση: Σε ποια από τις παρακάτω περιπτώσεις μπορεί να προκληθεί πληθωρισμός κόστους;
α. Από την αύξηση της παραγωγικότητας της εργασίας
β. Από την αύξηση της τιμής του φυσικού αερίου
γ. Από μείωση της φορολογίας
δ. Από την αύξηση της ποσότητας χρήματος
Σωστή απάντηση: β. Από την αύξηση της τιμής του φυσικού αερίου
Ερώτηση: Ο πληθωρισμός κόστους:
α. Μπορεί να συνυπάρχει με την ανεργία
β. Δεν μπορεί να συνυπάρχει με την ανεργία
γ. Μπορεί να συνυπάρχει μόνον στην περίπτωση ανεργίας άνω του 15%
δ. Μπορεί να συνυπάρχει μόνον στην περίπτωση ανεργίας των νέων
Σωστή απάντηση: α. Μπορεί να συνυπάρχει με την ανεργία
Ερώτηση: Ποιο από τα παρακάτω μπορεί να προκαλέσει πληθωρισμό;
α. Η αύξηση της ζήτησης για αγαθά και υπηρεσίες
β. Η μείωση της προσφοράς χρήματος
γ. Η μείωση των κρατικών δαπανών
δ. Η μείωση των εξαγωγών
Σωστή απάντηση: α. Η αύξηση της ζήτησης για αγαθά και υπηρεσίες
Ερώτηση: Ποιος είναι ο κύριος δείκτης μέτρησης του πληθωρισμού;
α. Το Ακαθάριστο Εγχώριο Προϊόν (ΑΕΠ)
β. Ο Δείκτης Τιμών Καταναλωτή (ΔΤΚ)
γ. Το ποσοστό ανεργίας
δ. Η συναλλαγματική ισοτιμία
Σωστή απάντηση: β. Ο Δείκτης Τιμών Καταναλωτή (ΔΤΚ)
Ερώτηση: Σύμφωνα με τα στοιχεία της ΕΛΣΤΑΤ το ποσοστό των ατόμων που διαβιούν σε νοικοκυριά κάτω από το όριο της φτώχειας βρίσκεται κατά προσέγγιση στο επίπεδο του:
α. 25%
β. 20%
γ. 10%
δ. 15%
Σωστή απάντηση: β. 20 %
Ερώτηση: Οι εργαζόμενοι/ες που κάνουν επικίνδυνες εργασίες είναι τυπικά άτομα που:
α. Δεν μπορούν να βρουν δουλειά με καλύτερες συνθήκες
β. Πληρώνονται καλά σε σχέση με τις εναλλακτικές ευκαιρίες απασχόλησης
γ. Πληρώνονται λίγο
δ. Απολαμβάνουν τον κίνδυνο
Σωστή απάντηση: β. Πληρώνονται καλά σε σχέση με τις εναλλακτικές ευκαιρίες απασχόλησης
Ερώτηση: Ποιο από τα παρακάτω μέτρα ανήκει στην κατηγορία της νομισματικής πολιτικής;
α. Αύξηση του κατώτατου ημερομισθίου
β. Αύξηση των δαπανών για δημόσια έργα
γ. Ονομαστική αύξηση συντάξεων
δ. Κανένα από τα λοιπά μέτρα
Σωστή απάντηση: δ. Κανένα από τα λοιπά μέτρα
Ερώτηση: Η Ευρωπαϊκή Κεντρική Τράπεζα προβαίνει σε μείωση της προσφοράς χρήματος. Τότε:
α. Χρησιμοποιεί την νομισματική πολιτική για να μειώσει την συνολική ζήτηση
β. Χρησιμοποιεί την δημοσιονομική πολιτική για να μειώσει την συνολική ζήτηση
γ. Χρησιμοποιεί την νομισματική πολιτική για να αυξήσει την συνολική ζήτηση
δ. Οι μεταβολές στην προσφορά χρήματος δεν επηρεάζουν τη συνολική ζήτηση
Σωστή απάντηση: α. Χρησιμοποιεί την νομισματική πολιτική για να μειώσει την συνολική ζήτηση
Ερώτηση: Σε ποια από τις παρακάτω περιπτώσεις θεωρείτε ότι η αύξηση του ποσοστού των τραπεζικών διαθεσίμων, θα μπορούσε να αποτελέσει αποτελεσματικό μέτρο;
α. Για την αντιμετώπιση του πληθωρισμού ζήτησης
β. Για την αντιμετώπιση του στασιμοπληθωρισμού
γ. Για την αντιμετώπιση της ύφεσης
δ. Για την αντιμετώπιση της ακρίβειας
Σωστή απάντηση: α. Για την αντιμετώπιση του πληθωρισμού ζήτησης
Ερώτηση: Σε τι αναφέρεται η καμπύλη Philips;
α. Στη σχέση ανάμεσα στο πραγματικό και το ονομαστικό ΑΕΠ
β. Στην βραχυχρόνια αντίστροφη σχέση μεταξύ πληθωρισμού και ανεργίας
γ. Στην αντίστροφη σχέση μεταξύ των φορολογικών συντελεστών και φορολογικών εσόδων
δ. Στη σχέση άμεσων και έμμεσων φόρων
Σωστή απάντηση: β. Στην βραχυχρόνια αντίστροφη σχέση μεταξύ πληθωρισμού και ανεργίας
Ερώτηση: Ποιο από το παρακάτω μέτρα θεωρείτε ότι εντάσσεται σε ενδεδειγμένη πολιτική για την αντιμετώπιση του πληθωρισμού κόστους;
α. Η αύξηση των έμμεσων φόρων στον καπνό
β. Η μείωση του ΦΠΑ στα υλικά οικοδομής
γ. Η ισόποση αύξηση φόρων στα καύσιμα
δ. Η δραστική αναλογική μείωση των συντάξεων
Σωστή απάντηση: β. Η μείωση του ΦΠΑ στα υλικά οικοδομής
Ερώτηση: Για την καταπολέμηση του πληθωρισμού κόστους ενδείκνυνται μέτρα τα οποία επηρεάζουν κυρίως:
α. Την πλευρά της ζήτησης της οικονομίας
β. Την πλευρά της προσφοράς
γ. Τα έσοδα από τους άμεσους φόρους
δ. Τα έσοδα από τους έμμεσους φόρους
Σωστή απάντηση: β. Την πλευρά της προσφοράς
Ερώτηση: Η βιώσιμη ανάπτυξη:
α. Αφορά στη διαχρονική αύξηση του πραγματικού ΑΕΠ (Ακαθάριστο Εγχώριο Προϊόν)
β. Αφορά στην ποιοτική αναβάθμιση του εκπαιδευτικού συστήματος
γ. Αφορά στην κάλυψη των αναγκών του παρόντος, λαμβάνοντας υπ' όψη τις ανάγκες των μελλοντικών γενεών
δ. Αφορά στην ποιοτική αναβάθμιση των συστημάτων υγείας και την αύξηση του προσδόκιμου ζωής
Σωστή απάντηση: γ. Αφορά στην κάλυψη των αναγκών του παρόντος, λαμβάνοντας υπ’ όψη τις ανάγκες των μελλοντικών γενεών
Ερώτηση: Ποιο από τα παρακάτω μέτρα θεωρείτε ότι αποτελεί υποστηρικτικό μέτρο βιώσιμης ανάπτυξης;
α. Η μείωση του κόστους ζωής που προέρχεται από επιδότηση μονάδας παραγωγής ενέργειας με λιγνίτη
β. Η επιδότηση φωτοβολταϊκών συστημάτων παροχής ενέργειας
γ. Η επιδότηση μονάδων παροχής ενέργειας φυσικού αερίου
δ. Η επιδότηση γεωτρήσεων για την εξόρυξη αργού πετρελαίου
Σωστή απάντηση: β. Η επιδότηση φωτοβολταϊκών συστημάτων παροχής ενέργειας
Ερώτηση: Οι τρείς Πυλώνες της Βιώσιμης Ανάπτυξης είναι:
α. Περιβάλλον-Οικονομία-Ισότητα
β. Οικονομία-Ισότητα-Κοινωνία
γ. Περιβάλλον-Οικονομία-Κοινωνία
δ. Οικονομία-Περιβάλλον-Ισότητα
Σωστή απάντηση: γ. Περιβάλλον-Οικονομία-Κοινωνία
Ερώτηση: Το δημόσιο χρέος στις περισσότερες αναλύσεις και τις οικονομικές εκθέσεις καταγράφεται ως ποσοστό:
α. Του συνόλου των δαπανών του δημοσίου
β. Του συνόλου των εσόδων του δημοσίου
γ. Του συνόλου του κρατικού προϋπολογισμού
δ. Του Ακαθάριστου Εγχώριου Προϊόντος (ΑΕΠ)
Σωστή απάντηση: δ. Του Ακαθάριστου Εγχώριου Προϊόντος (ΑΕΠ)
Ερώτηση: Ο ετήσιος Κρατικός Προϋπολογισμός διακρίνεται σε:
α. Προϋπολογισμό υπουργείων και προϋπολογισμό οργανισμών τοπικής αυτοδιοίκησης
β. Τακτικό προϋπολογισμό και προϋπολογισμό δημοσίων επενδύσεων
γ. Τακτικό προϋπολογισμό και έκτακτο προϋπολογισμό
δ. Τακτικό προϋπολογισμό και απολογισμό
Σωστή απάντηση: β. Τακτικό προϋπολογισμό και προϋπολογισμό δημοσίων επενδύσεων
Ερώτηση: Εάν υποθέσουμε ότι σε μια χώρα ο συντελεστής εισφορών παραμένει διαχρονικά σταθερός, ενώ ο πληθυσμός και οι μισθοί αυξάνονται με σταθερό ρυθμό, τότε οι παροχές ενός μη κεφαλαιοποιητικού συστήματος κοινωνικής ασφάλισης γίνονται σχετικά πιο συμφέρουσες:
α. Για τις παλαιότερες γενιές (εκτός της πρώτης)
β. Για τις νεότερες γενιές (εκτός της τελευταίας)
γ. Και για τις παλαιότερες και για τις νεότερες γενιές (εκτός της τελευταίας)
δ. Ούτε για τις παλαιότερες, ούτε για τις νεότερες γενιές (εκτός της πρώτης και της τελευταίας)
Σωστή απάντηση: γ. Και για τις παλαιότερες και για τις νεότερες γενιές (εκτός της τελευταίας)
Ερώτηση: Σύμφωνα με την αρχή της κάθετης φορολογικής ισότητας:
α. Άτομα που είναι παρόμοια μεταξύ τους, αλλά κάνουν διαφορετικές επιλογές στα οικονομικά ή στον τρόπο ζωής τους, θα πρέπει να αντιμετωπίζονται με τον ίδιο τρόπο από το φορολογικό σύστημα
β. Άτομα που είναι παρόμοια μεταξύ τους, αλλά κάνουν τις ίδιες επιλογές στα οικονομικά ή στον τρόπο ζωής τους, θα πρέπει να αντιμετωπίζονται με τον ίδιο τρόπο από το φορολογικό σύστημα
γ. Άτομα με περισσότερους πόρους θα πρέπει να πληρώνουν υψηλότερους φόρους σε σχέση με άτομα με λιγότερους πόρους
δ. Άτομα με περισσότερους πόρους θα πρέπει να πληρώνουν τους ίδιους φόρους με άτομα με λιγότερους πόρους
Σωστή απάντηση: γ. Άτομα με περισσότερους πόρους θα πρέπει να πληρώνουν υψηλότερους φόρους σε σχέση με άτομα με λιγότερους πόρους
Ερώτηση: Ποια από τις παρακάτω ΔΕΝ αποτελεί λειτουργία του δημόσιου προϋπολογισμού:
α. Η ανάπτυξη της οικονομίας
β. Η αύξηση της προσφοράς χρήματος
γ. Η σταθεροποίηση της οικονομίας
δ. Η αναδιανομή του εισοδήματος
Σωστή απάντηση: β. Η αύξηση της προσφοράς χρήματος
Ερώτηση: Ο στόχος της ιδιωτικοποίησης δημοσίων επιχειρήσεων είναι:
α. Η μείωση της φορολογίας
β. Η μείωση του μεγέθους του ευρύτερου δημόσιου τομέα
γ. Η εξασθένηση της δύναμης των εργατικών οργανώσεων
δ. Όλες οι λοιπές προτάσεις που παρατίθενται είναι σωστές
Σωστή απάντηση: δ. Όλες οι λοιπές προτάσεις που παρατίθενται είναι σωστές
Ερώτηση: Ο Φόρος Προστιθέμενης Αξίας είναι:
α. Φόρος κατανάλωσης
β. Έμμεσος και απρόσωπος φόρος
γ. Φόρος που επιβάλλεται από την κεντρική διοίκηση
δ. Όλες οι λοιπές προτάσεις που παρατίθενται είναι σωστές
Σωστή απάντηση: δ. Όλες οι λοιπές προτάσεις που παρατίθενται είναι σωστές
Ερώτηση: Ποιο από τα παρακάτω ΔΕΝ είναι ορθό;
α. Οι άμεσοι φόροι επιβάλλονται επί της τιμής των αγαθών
β. Ο Ειδικός φόρος κατανάλωσης εντάσσεται στην κατηγορία των έμμεσων φόρων
γ. Ο Φόρος Προστιθέμενης Αξίας εντάσσεται στους απρόσωπους φόρους
δ. Ο Φόρος Περιουσίας αξίας είναι άμεσος φόρος
Σωστή απάντηση: α. Οι άμεσοι φόροι επιβάλλονται επί της τιμής των αγαθών
Ερώτηση: Σύμφωνα με την αρχή της «οριζόντιας φορολογικής ισότητας»:
α. Τα πιο εύπορα άτομα πρέπει να φορολογούνται περισσότερο από τα λιγότερο εύπορα άτομα
β. Άτομα που έχουν ίδια φοροδοτική ικανότητα πρέπει να φορολογούνται το ίδιο
γ. Άτομα που έχουν ίδιο εκπαιδευτικό επίπεδο πρέπει να φορολογούνται το ίδιο
δ. Όλες οι λοιπές προτάσεις είναι σωστές
Σωστή απάντηση: β. Άτομα που έχουν ίδια φοροδοτική ικανότητα πρέπει να φορολογούνται το ίδιο
Ερώτηση: Ο Φόρος Προστιθέμενης Αξίας είναι:
α. Προσωπικός φόρος
β. Έμμεσος φόρος
γ. Φόρος κατά μονάδα προϊόντος
δ. Όλες οι λοιπές προτάσεις είναι σωστές
Σωστή απάντηση: β. Έμμεσος φόρος
Ερώτηση: Ποιος από τους παρακάτω φόρους ΔΕΝ είναι έμμεσος φόρος;
α. Ένας ειδικός φόρος στα τσιγάρα
β. Ένας φόρος επί των πωλήσεων αυτοκινήτων
γ. Ένας φόρος στην εστίαση
δ. Ο φόρος κληρονομιάς
Σωστή απάντηση: δ. Ο φόρος κληρονομιάς
Ερώτηση: Όταν ένας φόρος είναι αντίστροφα προοδευτικός με θετικό οριακό φορολογικό συντελεστή, τότε όταν αυξάνεται το εισόδημα:
α. Ο συνολικός φόρος μειώνεται, ο μέσος φορολογικός συντελεστής μειώνεται, ο οριακός φορολογικός συντελεστής μειώνεται
β. Ο συνολικός φόρος αυξάνεται, ο μέσος φορολογικός συντελεστής μειώνεται, ο οριακός φορολογικός συντελεστής αυξάνεται
γ. Ο συνολικός φόρος μειώνεται, ο μέσος φορολογικός συντελεστής μειώνεται, ο οριακός φορολογικός συντελεστής αυξάνεται
δ. Ο συνολικός φόρος αυξάνεται, ο μέσος φορολογικός συντελεστής μειώνεται, ο οριακός φορολογικός συντελεστής μειώνεται
Σωστή απάντηση: δ. Ο συνολικός φόρος αυξάνεται, ο μέσος φορολογικός συντελεστής μειώνεται, ο οριακός φορολογικός συντελεστής μειώνεται
Ερώτηση: Τι από τα παρακάτω θεωρείται φοροαποφυγή:
α. Η μη έκδοση φορολογικής απόδειξης.
β. Η αδήλωτη εργασία.
γ. Η μεταφορά της φορολογικής έδρας στο Λουξεμβούργο
δ. Όλες οι λοιπές προτάσεις είναι σωστές
Σωστή απάντηση: γ. Η μεταφορά της φορολογικής έδρας στο Λουξεμβούργο
Ερώτηση: Όταν ο προϋπολογισμός εμφανίζει έλλειμμα και το κράτος πληρώνει τόκους για δάνεια που έχει λάβει τότε:
α. Το πρωτογενές έλλειμμα είναι μεγαλύτερο του ελλείματος του προϋπολογισμού
β. Το πρωτογενές έλλειμμα είναι ίσο του ελλείματος του προϋπολογισμού
γ. Το πρωτογενές έλλειμμα είναι μικρότερο του ελλείματος του προϋπολογισμού
δ. Υπάρχουν και άλλοι παράγοντες που επηρεάζουν το πρωτογενές έλλειμμα οπότε δεν μπορούμε να απαντήσουμε
Σωστή απάντηση: γ. Το πρωτογενές έλλειμμα είναι μικρότερο του ελλείματος του προϋπολογισμού
Ερώτηση: Ποιο από τα παρακάτω ΔΕΝ αποτελεί μέσο δράσης του κράτους;
α. Η αύξηση του βασικού επιτοκίου της μη ανεξάρτητης Κεντρικής Τράπεζας
β. Η αύξηση της τιμής του αργού πετρελαίου
γ. Επιβολή ανώτατων τιμών στα προϊόντα που πουλάνε οι καντίνες των πλοίων
δ. Ο φόρος κατανάλωσης στα προϊόντα καπνού
Σωστή απάντηση: β. Η αύξηση της τιμής του αργού πετρελαίου
Ερώτηση: Ποιος επωμίζεται το κόστος των ασφαλιστικών παροχών;
α. Οι εργαζόμενοι/ες, οι εργοδότες/τριες και το κοινωνικό σύνολο
β. Οι εργοδότες/τριες και το κοινωνικό σύνολο
γ. Οι εργαζόμενοι/ες
δ. Οι εργαζόμενοι/ες και οι εργοδότες/τριες
Σωστή απάντηση: α. Οι εργαζόμενοι/ες, οι εργοδότες/τριες και το κοινωνικό σύνολο
Ερώτηση: Το αγαθό “υγειονομική ασφάλιση και περίθαλψη” παρέχεται κυρίως από τον δημόσιο τομέα:
α. Επειδή είναι αξιόλογο αγαθό
β. Επειδή είναι υπηρεσία χαμηλής τιμής κατανάλωσης
γ. Επειδή, λόγω του υψηλού κόστους παροχής της, καμία ιδιωτική ασφαλιστική εταιρεία δεν μπορεί να το παρέχει
δ. Καμία από τις λοιπές προτάσεις δεν είναι σωστή
Σωστή απάντηση: α. Επειδή είναι αξιόλογο αγαθό
Ερώτηση: Η απόλυτη μη ανταγωνιστικότητα στην κατανάλωση ενός αγαθού, από τη χρήση του οποίου δεν είναι δυνατόν να αποκλεισθεί κανείς, καθιστά το αγαθό αυτό:
α. Ιδιωτικό
β. Μη-αμιγώς δημόσιο
γ. Μη-αμιγώς δημόσιο εφόσον υπάρχει δημόσια παροχή του
δ. Αμιγώς δημόσιο
Σωστή απάντηση: δ. Αμιγώς δημόσιο
Ερώτηση: Ποια από τις παρακάτω είναι η βασική λειτουργία των φόρων σε μια οικονομία;
α. Να αυξήσουν την ανισότητα στα εισοδήματα
β. Να χρηματοδοτήσουν δημόσια αγαθά και υπηρεσίες
γ. Να μειώσουν την κατανάλωση αγαθών και υπηρεσιών
δ. Να αυξήσουν τις αποταμιεύσεις των πολιτών
Σωστή απάντηση: β. Να χρηματοδοτήσουν δημόσια αγαθά και υπηρεσίες
Ερώτηση: Σκοπός της αξιολόγησης των δημόσιων πολιτικών είναι να:
α. Προσδιοριστεί το περιεχόμενο που θα έχει η τελική απόφαση για την αντιμετώπιση ενός δημόσιου προβλήματος
β. Εκτιμηθεί σε ποιον βαθμό με την εφαρμοσθείσα δημόσια πολιτική επήλθαν τα προσδοκώμενα αποτελέσματα
γ. Διαπιστωθεί η καταλληλότητα της χρονικής συγκυρίας, ώστε να ληφθούν αποφάσεις
δ. Καθοριστεί ποιοι θα επιφορτιστούν με την εκτέλεση των αποφάσεων και την υλοποίηση της πολιτικής
Σωστή απάντηση: β. Εκτιμηθεί σε ποιον βαθμό με την εφαρμοσθείσα δημόσια πολιτική επήλθαν τα προσδοκώμενα αποτελέσματα
Ερώτηση: Η στοχοθεσία εντάσσεται στα καθήκοντα ενός διοικητικού στελέχους για:
α. Προγραμματισμό
β. Οργάνωση
γ. Παρακίνηση
δ. Συντονισμό
Σωστή απάντηση: α. Προγραμματισμό
Ερώτηση: Η διαδικασία της οργάνωσης είναι μια διοικητική λειτουργία που αποσκοπεί:
α. Στην ανάλυση του περιβάλλοντος
β. Στην πρόβλεψη
γ. Στην οριοθέτηση των ρόλων και των καθηκόντων των εργαζομένων
δ. Στην παρακίνηση των εργαζομένων
Σωστή απάντηση: γ. Στην οριοθέτηση των ρόλων και των καθηκόντων των εργαζομένων
Ερώτηση: Οι σύγχρονες απόψεις στη θεωρία των οργανώσεων για την αποτελεσματικότερη λειτουργία μιας οργάνωσης, προϋποθέτουν:
α. Συγκεντρωτισμό των αρμοδιοτήτων
β. Περιορισμό των ευθυνών των αρμοδίων προσώπων
γ. Αναφορά κάθε εργαζόμενου/ης σε έναν/μία Προϊστάμενο/η ή συντονιστή/τρια
δ. Εξατομικευμένη εργασία κάθε εργαζομένου/ης βάσει των προσόντων του/ης
Σωστή απάντηση: δ. Εξατομικευμένη εργασία κάθε εργαζομένου/ης βάσει των προσόντων του/ης
Ερώτηση: Σημειώστε ποιο από τα παρακάτω ΔΕΝ αποτελεί χαρακτηριστικό του ποιοτικού στυλ διοίκησης:
α. Η διά βίου επιμόρφωση των εργαζομένων
β. Το συμμετοχικό στυλ διοίκησης
γ. Οι κύκλοι ποιότητας
δ. Η ατομική λήψη των αποφάσεων
Σωστή απάντηση: δ. Η ατομική λήψη των αποφάσεων
Ερώτηση: Στη λήψη στρατηγικών αποφάσεων ένα διοικητικό στέλεχος λαμβάνει υπόψη:
α. Το εσωτερικό περιβάλλον του οργανισμού
β. Το εξωτερικό περιβάλλον του οργανισμού
γ. Και τα δύο είδη περιβάλλοντος
δ. Κινείται και αποφασίζει με βάση τις προσωπικές του γνώσεις και εμπειρίες
Σωστή απάντηση: γ. Και τα δύο είδη περιβάλλοντος
Ερώτηση: Τι από τα παρακάτω αποτελεί πρόκληση για ένα σύγχρονο διοικητικό στέλεχος:
α. Η διαχείριση της αλλαγής
β. Η διαχείριση της μάθησης
γ. Η διαχείριση της επικοινωνίας
δ. Όλες οι λοιπές απαντήσεις
Σωστή απάντηση: δ. Όλες οι λοιπές απαντήσεις
Ερώτηση: Η αναγκαιότητα για μεγάλης κλίμακας αλλαγές (ανασχεδιασμός διαδικασιών, έμφαση σε προγράμματα ενίσχυσης της ποιότητας, συγχωνεύσεις, κ.ά.) οφείλονται σε διάφορους λόγους, ένας εκ των οποίων αναφέρεται παρακάτω:
α. Οι πολεμικές συγκρούσεις
β. Η ραγδαία ανάπτυξη και εξέλιξη της τεχνολογίας, κυρίως στον τομέα των επικοινωνιών, των μεταφορών και των δικτύων πληροφοριών
γ. Οι ραγδαίες εξελίξεις στον κλάδο της ενέργειας
δ. Οι αυξήσεις στις τιμές των παρεχόμενων υπηρεσιών
Σωστή απάντηση: β. Η ραγδαία ανάπτυξη και εξέλιξη της τεχνολογίας, κυρίως στον τομέα των επικοινωνιών, των μεταφορών και των δικτύων πληροφοριών
Ερώτηση: Ο συνδυασμός καινοτομίας και ποιότητας είναι αναγκαίος για:
α. Την εφαρμογή των αλλαγών στους οργανισμούς και στις υπηρεσίες
β. Την επιβίωση των οικονομικών μονάδων και τη βελτίωση της ανταγωνιστικότητας των εθνικών οικονομιών
γ. Την αποτελεσματικότητα των διαδικασιών
δ. Την επέκταση της χρήσης της σύγχρονης τεχνολογίας από τους πολίτες για την αρτιότερη εξυπηρέτηση των αιτημάτων τους
Σωστή απάντηση: β. Την επιβίωση των οικονομικών μονάδων και τη βελτίωση της ανταγωνιστικότητας των εθνικών οικονομιών